b'\n_START_ARTICLE_\nLahti-Vesivehmaan lentokentt\xc3\xa4\n_START_SECTION_\nSorap\xc3\xa4\xc3\xa4llysteiset sotilaslentokent\xc3\xa4t\n_START_PARAGRAPH_\nVesivehmaan lentokentt\xc3\xa4 on yksi Suomen ilmavoimien toisen maailmansodan aikaisista kolmestakymmenest\xc3\xa4 sorap\xc3\xa4\xc3\xa4llysteisest\xc3\xa4 lentokent\xc3\xa4st\xc3\xa4, joita alettiin rakentaa talvisodan kest\xc3\xa4ess\xc3\xa4 nelj\xc3\xa4n talvikuukauden aikana, ja jotka valmistuivat v\xc3\xa4lirauhan aikana kuin jatkosotaa varten. P\xc3\xa4ij\xc3\xa4t-H\xc3\xa4meeseen rakennettiin nelj\xc3\xa4 sorap\xc3\xa4\xc3\xa4llysteist\xc3\xa4 sotilaslentokentt\xc3\xa4\xc3\xa4: Hollolan, Padasjoen, Sel\xc3\xa4np\xc3\xa4\xc3\xa4n ja Vesivehmaan lentokent\xc3\xa4t\n_START_SECTION_\nYhdistyksi\xc3\xa4\n_START_PARAGRAPH_\nKiitotiekaksviis ry on lentokentt\xc3\xa4\xc3\xa4 kotikentt\xc3\xa4n\xc3\xa4\xc3\xa4n pit\xc3\xa4v\xc3\xa4 lahtelainen ultrakevytkerho. Kiitotiekaksviis ry on perustettu vuonna 2007. Kerho kouluttaa ultrakevytlent\xc3\xa4ji\xc3\xa4 kev\xc3\xa4\xc3\xa4st\xc3\xa4 syksyyn._NEWLINE_H\xc3\xa4meen Laskuvarjourheilijat ry on 1971 perustettu laskuvarjohyppykerho ja k\xc3\xa4ytt\xc3\xa4\xc3\xa4 kentt\xc3\xa4\xc3\xa4 kotikentt\xc3\xa4n\xc3\xa4\xc3\xa4n. Maaliskuusta lokakuuhun on vilkasta hyppytoimintaa. Kerholla on kent\xc3\xa4ll\xc3\xa4 oma kone Cessna 206.\n_START_SECTION_\nIlmailumuseo\n_START_PARAGRAPH_\nKent\xc3\xa4ll\xc3\xa4 sijaitsee maksullinen P\xc3\xa4ij\xc3\xa4t-H\xc3\xa4meen ilmailumuseo, joka on avoinna kes\xc3\xa4kuun alusta elokuun loppuun lauantaisin ja sunnuntaisin klo 11-17 sek\xc3\xa4 muulloin sopimuksen mukaan.'